Sageli kuuleme inimesi ütlevat : " No mis nüüd mina, küll ikka see ja too … " Tagasihoidlikkus on voorus , mille keeleliseks vastandiks on edasipüüdlikkus. Kuid " Tegijal juhtub nii mõndagi" - ütleb  Eesti rahva vanasõna. Selle pikenduseks võib ka lisada : " Kui ei tee, siis ei juhtu ka !" Juhtub aga esimesel korral sageli just see , et miski ei õnnestu. Seda aga kardetakse. Kui aga vaadata neid inimesi, kes midagi asjalikku on korda saatnud, siis peame tõdema , et paljud neist eksisid esimesel, teisel ja mõned isegi 101-el katsel! Võtame näiteks Edissoni, kellel tuli teha elektripirni hõõguma saamiseks üle 400 katse ! Või siis Sir James Dysoni, kelle tsüklon tolmuimeja katsetusteks kulus enam kui 200  prototüüpi. Tänaseks arvatakse Hr. Dysoni teenitud varandust enam kui 2-le biljonile USA dollarile. Vähesed teavad aga , et sellel mehel tuli lisaks leiutamisele enam kui 10 aastat kohtuteed käia suurfirmadega, enne kui ta oma õigused kaitstud sai. Selge on see , et kui sa ei tee midagi, siis ei juhtu ka midagi ! Niipea kui sa aga ette võtma hakkad ja selles on edukust märgata, tuleb sul ka valvsalt oma õigusi kaitsta. Selleks ongi tänases maailmakorras patendid, kaubamärgid, frantsiisid ja autoriõigused  , mis su õigusi siis kaitsta aitavad juhul kui mõni suur- või väikefirma otsustab su Intellektuaalset Omandit kaaperdada. Eesti Leiutaja pöörabki seetõttu ka tähelepanu I.O. kaitsele , millest leiad lugemist ülemisel leheribal. Karta aga ei maksa, sest meil on ju veel üks vanasõna varuks, mis ütleb : "Julge pealehakkamine on pool võitu !